৮ জানুয়ারী তারিখে ডেপুটি প্রধানমন্ত্রী ভেইসি কায়নাক ঘোষণা দেন হামলাকারীকে খুজে পাওয়া গেছে।

আইসিল পরবর্তীতে অফিসিয়ালি একটি ঘোষণা দিয়ে হামলার দায়স্বীকার করে বলে- "আক্রমনকারী একজন আইসিলের সৈনিক এবং সে একটি অত্যন্ত জনপ্রিয় নাইটক্লাবে হামলা করতে পেরেছে যেখানে খ্রিস্টানরা তাদের অভিশপ্ত উৎসব পালন করতে যায়।" তারপর আবার আইসিল আরেকটা ঘোষণা দিয়ে সরাসরি দায়ীত্ব স্বীকার না করে এড়িয়ে যায় যেখানে বলা হয়েছে, এটি এমন একটি রাষ্ট্র যেখানে পবিত্র ক্রুশকে রক্ষা করা হয়। আর এছাড়াও তুরস্ককে সরাসরি ইসলামবিরোধী রাষ্ট্র হিসেবে অভিযুক্ত করা হয় এবং তুরস্কের বিরুদ্ধে সিরিয়ায় বিমান হামলার অভিযোগ আনা হয়। এই ঘোষণার ফলে সঠিকভাবে বোঝা যায় না যে আইসিল কি সরাসরিই এই হামলার সাথে জড়িত নাকি কেবলমাত্র আক্রমনকারী ব্যক্তিকে উস্কে দিয়ে প্রলুব্ধ করেছে। 

নিরাপত্তা বাহিনীর রয়টার্সকে দেওয়া ভাষ্যমতে বন্দুকধারীর "যুদ্ধক্ষেত্রে অংশগ্রহণের অভিজ্ঞতা ছিল" এবং "আইসিলের হয়ে সিরিয়ায় বহুবছর লড়াই করেছিল।" Hürriyet Daily News উল্লেখ করেছে যে একাধিক নিরাপত্তা বিশ্লেষক ভিডিও ফুটেজটি দেখে নিশ্চিত করেছেন বন্দুকধারীর অস্ত্র চালনার পারদর্শিতা ছিল। সন্ত্রাসবাদ মোকাবেলা বিশেষজ্ঞ বলেছেন আক্রমণকারী নিশ্চল, সিদ্ধান্তে অনড়, অভিজ্ঞ, ঠান্ডা মাথার খুনী ছিল, যে জানত কিভাবে কাজটা করতে হবে। সে সম্ভবত এভাবেই প্রত্যক্ষ যুদ্ধক্ষেত্রে গুলি চালিয়েছিল। নিরপরাধ ব্যক্তির দিকে তাক করে গুলি চালানোয় তার মধ্যে কোন দ্বিধা-দ্বন্দ ছিল না। সে অতি অবশ্যই একজন খুনী এবং তার গুলি করে মানুষ খুন করার অভিজ্ঞতা আছে। ভেইসি কায়নাক বলেছেন, "সে একজন জঙ্গিবাদী গোষ্ঠীর প্রশিক্ষণপ্রাপ্ত সদস্য."

হাবার্তুক দাবী করেন এই হামলাকারী ২০১৬ এর নভেম্বরে সিরিয়া থেকে তার স্ত্রী এবং দুই সন্তানসহ এসে কোনিয়া শহরে অবস্থান করে।

২ জানুয়ারী পুলিশ ৮ জনকে আটক করে যার মধ্যে সেই হামলাকারী ছিল না। পুলিশের বিশ্বাস, হামলাকারী জুন ২০১৬ এর ইস্তান্বুল এয়ারপোর্টে হামলাকারী আইসিল দলের একই গোত্রের সদস্য।   

জানুয়ারীর ৪ তারিখে তুর্কী সংবাদমাধ্যম আনাদুলু একটি রিপোর্ট করে যেখানে পুলিশ কর্তৃক জব্দকৃত গুলির বেল্ট, রাতে দেখার সহায়ক যন্ত্রপাতি এবং দূরবীক্ষন যন্ত্র পাওয়া যাওয়ার কথা বলে। ভুয়া পাসপোর্ট, মোবাইল ফোন এবং জিপিএস ডিভাইসও পুলিশ রেইডে খুজে পাওয়া যায়। 

জানুয়ারীর ১৩ তারিখে ২ জন তুর্কি বংশোদ্ভূত উইঘুর নাগরিককে হামলাকারীর সাথে গোপন আতাত থাকার অভিযোগ দেখিয়ে গ্রেফতার করা হয়।

তুরস্কের ডেপুটি প্রধানমন্ত্রী বলেন যে তিনি ধারণা করছেন হামলাটি একটি সুসংগঠিত গুপ্তদলের দ্বারা হয়েছে এবং হামলাটি পূর্বপরিকল্পিত ছিল।

সংঘটনকারী
হামলাকারীর পরিচয়
ঘটনার প্রতিক্রিয়া
চক্রান্ত তত্ত্ব